stanford-oval/wikipedia huggingface dataset:
Etyyli-p-hydroksibentsoaatti

| Etyyli-p-hydroksibentsoaatti |
| --- | --- |

Tunnisteet
IUPAC-nimi:  Etyyli-4-hydroksibentsoaatti
CAS-numero:  120-47-8
PubChem CID:  8434
SMILES:  CCOC(=O)C1=CC=C(C=C1)O
Ominaisuudet
Molekyylikaava:  C9H10O3
Moolimassa:  166,174 g/mol
Sulamispiste:  115–118 °C
Kiehumispiste:  297–298 °C
Liukoisuus veteen:  0,885 g/l (25 °C)
Etyyli-p-hydroksibentsoaatti eli etyyliparabeeni on p-hydroksibentsoehapon ja etanolin esteri.
Tämä bentsoehaposta valmistettu aine kuluu ryhmään parabeenit ja sen elintarvikkeiden E-koodi on E 214. Aineella pyritään estämään hiivojen ja homeiden kasvua. Parhaiten se toimii happamuudeltaan neuraaleissa ympäristöissä. Sitä käytetään lihoissa ja lihavalmisteissa, makeisissa sekä vilja- ja perunapohjaisissa suolapaloissa. Etyyli-p-hydroksibentsoaatin ylin hyväksyttävä päivittäinen saanti eli ADI-arvo on 10 mg/kg/vrk.
Etyyli-p-hydroksibentsoaatin kemiallinen kaava on C9H10O3, moolimassa 166,174 g/mol ja CAS-numero 120-47-8. Yhdistettä esiintyy myös semiokemikaalina eliöiden viestinnässä.
Aiheesta muualla

PubChem: Ethyl-p-hydroxybenzoate (englanniksi)
Human Metabolome Database (HMDB): Ethylparaben (englanniksi)
Kyoto Encyclopedia of Genes and Genomes (KEGG): Ethyl parahydroxybenzoate (englanniksi)
ChemBlink: Ethylparaben (englanniksi)
Pherobase: Semiochemical - ethyl 4-hydroxybenzoate (englanniksi)
Etyyliasetaatti

| Etyyliasetaatti |
| --- | --- |


Tunnisteet
Muut nimet:  Etikkahappoetyyliesteri   etikkaeetteri   etaanihapon etyyliesteri
CAS-numero:  141-78-6
PubChem CID:  8857
Ominaisuudet
Molekyylikaava:  C4H8O2
Moolimassa:  88,11 g/mol
Ulkomuoto:  väritön neste
Sulamispiste:  −83,6 °C (189,6 K)
Kiehumispiste:  77,1 °C (350,3 K)
Tiheys:  0,897 g/cm3
Liukoisuus veteen:  Veteen 8,3 g/100 ml (20 °C:ssa)
Etyyliasetaatin eli etyylietanaatin kemiallinen kaava on C4H8O2 ja rakennekaava CH3COOC2H5. Siitä käytetään myös nimiä etikkahapon etyyliesteri ja etikkaeetteri. Jälkimmäinen nimi on harhaanjohtava, sillä etyyliasetaatti on esteri.
Etyyliasetaatti on normaaliolosuhteissa olomuodoltaan väritön neste, jolla on tunnusomainen haju. Sen moolimassa on 88,1 g/mol, sulamispiste −84 °C, kiehumispiste 77 °C, tiheys 0,9 g/cm3, hajukynnys 9,8 mg/m3, leimahduspiste -4 °C c.c., itsesyttymislämpötila 427 °C ja CAS-numero 141-78-6.
Yhdistettä esiintyy kukkien tuoksuissa ja semiokemikaalina eliöiden viestinnässä.
Etyyliasetaattia voidaan valmistaa etanolista ja etikkahaposta:
C2H5OH + CH3COOH → CH3COOC2H5 + H2O
Etyyliasetaattia käytetään perhostenkeräilyssä perhosten tainnuttamiseen ja pienoismallinrakennuksessa muovimateriaalien liimaamiseen. Etyyliasetaattia käytetään myös liimojen ja kynsilakan poistoon sekä teollisessa flexo-painotoiminnassa liuottimena.
Aiheesta muualla

Wikimedia Commonsissa on kuvia tai muita tiedostoja aiheesta .
Etyyliasetaatin kansainvälinen kemikaalikortti
PubChem: Ethyl acetate (englanniksi)
Human Metabolome Database (HMDB): Ethyl acetate (englanniksi)
Kyoto Encyclopedia of Genes and Genomes (KEGG): Ethyl acetate (englanniksi)
ChemBlink: Ethyl acetate (englanniksi)
Dr. Duke's Phytochemical and Ethnobotanical Databases: Ethyl-acetate (englanniksi)
Pherobase: Floral Compound - ethyl acetate (englanniksi)
Pherobase: Semiochemical - ethyl acetate (englanniksi)
Agora Center

Agora Center oli Jyväskylän yliopiston monitieteinen tutkimusyksikkö, joka toimi vuosina 2002–2017, ja jossa tehtiin tietoyhteiskunnan sekä ihmislähtöisen tieto- ja viestintäteknologian tutkimusta. Jyväsjärven rannalla sijainnut, Agora-rakennuksen sisällä toiminut Agora Center toteutti agoran toiminta-ajatusta monitieteisine tutkimusprojekteineen. Tutkimusyhteistyötä tehtiin niin tietotekniikan, tietojenkäsittelytieteen, kauppatieteen kuin myös psykologian ja kognitiotieteen alalla.
Agora Centerissä keskityttiin erityisesti Human Technology -tutkimukseen. Human Technology, ihmislähtöinen (informaatio)teknologia, tarkoittaa (tieto)teknisiä järjestelmiä ja menetelmiä, jotka ottavat huomioon ihmisten tarpeet ja edellytykset sekä toiminnasta aiheutuvat inhimilliset seuraukset.
Agora talvella
Tutkimus- ja kehityshankkeet toteutettiin yhteistyöhankkeina yliopiston eri tieteenalojen, elinkeinoelämän, julkisen sektorin ja muiden toimijoiden kanssa. Agora Centerissä tehtiin kansainvälistä tutkijavaihtoa ja projektiyhteistyötä eri maiden kanssa sekä järjestettiin kongresseja.
Agora Centerin toimintaa johti eri tieteenaloja ja yhteistyökumppaneita edustava johtokunta ja kansainvälinen neuvottelukunta (engl. advisory board).
Agora kesällä
Historia

Agora Human Technology Center rakennettiin vuonna 2000. Laitoksen tarkoituksena oli tarjota kehykset Human Technology -tutkimukselle. Yliopisto loi informaatioteknologian tiedekunnan yhdistäen tietojenkäsittelytieteen laitoksen, tietotekniikan laitoksen ja tietotekniikan tutkimusinstituutin. Tiedekunnalla oli päärooli Agoran teknologiatutkimuksessa.
Tarve vastata humanistisen ja yhteiskuntatieteellisen alan ja teknologian yhdistämisen haasteeseen oli osa Agoran toiminta-ajatusta. Laitoksen historian alkuvaiheessa verkosto yhdistettiin Psykologian huippututkimusyksikköön, jotta tietoyhteiskuntaan liittyvää ihmislähtöistä tutkimusta voitaisiin koordinoida. Verkostoitunut toiminta alkoi Psykocenterin muodossa vuonna 2000.
Suunniteltu monitieteinen tutkimus tarvitsi kuitenkin toimiakseen autonomisen hallinnon. Siksi vuonna 2002 Jyväskylän yliopisto perusti erillislaitoksen, Agora Centerin, joka käsitti myös Psykocenterin. Agora Centerin ensimmäinen toimintakausi oli 1.2.2002–31.7.2005. Huhtikuussa 2004 Agora Centerin elinaikaa pidennettiin vuoteen 2009. Agora Centerin toiminta lakkautettiin rehtori Matti Mannisen organisaatiouudistuksessa 1.1.2017 lukien.
Laboratoriot

Agora Centerissä oli laboratorioiksi kutsuttuja monitieteisiä toimintaympäristöjä, joista kukin keskittyi tiettyyn tutkimusalueeseen.
Laboratoriot > Mind Tech Laboratory

Mind Tech Laboratoriossa kehitettiin ja sovellettiin tietoteknisiä menetelmiä ihmismielen tutkimukseen. Kolme tärkeintä sisältöaluetta ovat oppiminen, taitojen arviointi sekä havaitsemisen aivotoiminnallinen perusta. Osaamisalueisiin kuuluvat psykologian ja tietotekniikan ohella tilastomatematiikka sekä kognitiivinen neurotiede. Kaikissa tutkimushankkeissa on mukana kansainvälisiä tutkijoita ja yhteistyöverkosto. Keskeisiä sovelluskohteita olivat dysleksian eli lukivaikeuksien ennaltaehkäisy ja kielitaidon tehoharjoittelu.
Laboratoriot > Learning Laboratory

Laboratorio tutki, arvioi ja kehitti virtuaalisia oppimisympäristöjä, opetusteknologian pedagogisesti innovatiivisia käyttötapoja sekä tietämyksen hallintaa. Painoalueisiin kuuluvat myös yhteisöllinen verkko-oppiminen, pelinomaiset oppimisympäristöt, opetuskäytön arviointi ja verkkovälitteiset arviointimenetelmät. Laboratorio toimii yhteistyössä Koulutuksen tutkimuslaitoksen kanssa.
Laboratoriot > Game Laboratory

Laboratorio suunnitteli, kehitti ja tutki digitaalisia pelejä sekä järjestää peleihin liittyvää koulutusta. Monitieteinen asiantuntemus perustuu muun muassa kasvatustieteen, tietojenkäsittelytieteen, tietotekniikan ja psykologian osaamiseen. Laboratoriossa suunnitellaan ja tutkitaan sekä hyötypelejä että viihdepelejä.
Laboratoriot > Industrial IT – tutkimus

Industrial IT -hankkeissa tutkittiin ja kehitettiin informaatio- ja viestintäteknologian hyödyntämistä maailmanlaajuisesti verkottuvassa teollisuudessa ja tuetaan informaatioteknologiaa hyödyntäviä yrityksiä tulevaisuuden haasteiden kohtaamisessa. Liiketoiminnan painopisteen siirtyminen yhä enemmän tuotteista palveluihin vaatii uusia ihmiskeskeisempiä tietoteknologiaratkaisuja.
Laboratoriot > Käyttäjäpsykologian ja ihmiskeskeisen vuorovaikutuksen laboratorio

Käyttäjäpsykologia tutkii käyttäjän toimintaa vuorovaikutustilanteissa tuotteen, palvelun tai koneen kanssa. Käyttäjäpsykologian ihmisen toiminnasta tuottamista kuvauksista on hyötyä esimerkiksi laite- ja ohjelmistosuunnittelussa, opetuksessa tai teollisessa tuotekehitystyössä. Laboratoriossa tehdään sekä perustutkimusta että käytettävyysanalyyseja yrityksille. Sovelluskohteita löytyy ihmisen toiminnan kaikilta osa-alueilta. Tutkimuskohteina ovat esimerkiksi tulevaisuuden autot, paperikonesuunnittelijoiden ajatteluprosessit, esteettinen kokemus, ihmisen ja tietojärjestelmien vuorovaikutus, matemaattisten päätösapuvälineiden käyttö koneteollisuudessa, taloudelliset suunnitteluvälineet sekä vanhusten apuvälineiden käyttöratkaisut.
Laboratoriot > Tekotodellisuuslaboratorio

Agora Virtual Environment Center oli tietokonegrafiikkaan ja tekotodellisuuteen keskittynyt laboratorio, joka tutkimuksen lisäksi tarjoaa myös kehitys- ja koulutuspalveluja. Painopistealueita ovat tekotodellisuussovellukset, interaktiot virtuaalisessa ympäristössä ja tekotodellisuussovellusten ohjelmistoarkkitehtuurit.
Laboratoriot > Innoroad Laboratory

Laboratorio toimi tieliikenteen monitieteisen tutkimuksen foorumina. Vahvuusalueita ovat liikenne- ja kuljetusalan optimointi ja logistiikka sekä ajokäyttäytymisen ja inhimillisten virheiden ennakoinnin tutkimus. Ajosimulaattorin avulla tutkitaan ihmisen ajokykyä ja toimintaa erilaisissa olosuhteissa sekä koulutetaan ja arvioidaan ammattilaisia, kuten hälytysajoneuvojen kuljettajia. Lisäksi ajosimulaattori antaa mahdollisuuksia muun muassa ikääntyneiden tai nuorten kuljettajien ajokyvyn arvioimiseen sekä uusien innovaatioiden ja tuotteiden kehittämiseen.
Laboratoriot > Service Sciences Laboratory

Service science pyrki yhdistämään tietoa eri aloilta parantaakseen palvelutoimintaa, suorituskykyä ja teollisuuden ja julkisen sektorin innovaatioita. Pohjimmiltaan se edustaa teknologian sulautumista ihmisen käyttäytymisen ja ajattelun ymmärtämiseen, kuin myös liiketoiminnan prosesseja ja organisoimista. Suuri osa Service Science laboratoriossa tehdystä tutkimuksesta koskee ihmisten terveyden edistämistä ja hyvinvointia monitieteisin ja yhteistyöllisin lähestymistavoin.
Human Technology -verkkolehti

Human Technology: An Interdisciplinary Journal on Humans in ICT Environments oli Agora Centerin kansainvälinen tieteellinen verkkolehti, joka tarkasteli ihmisen ja teknologian väliseen vuorovaikutukseen liittyviä ajankohtaisia kysymyksiä ja haasteita. Agora Centerin lakkautuksen jälkeen lehden julkaisijaksi tuli Jyväskylän yliopiston Avoimen tiedon keskus. Lehti on vapaasti käytettävissä kaikille verkossa, korostaen Open Access kustannuksen periaatteita.
Kansainvälisiä tuloksia 2005–2007

Kansainvälisesti palkittuja tutkimuksen läpimurtoja:
Society for Research in Child Development, ja International Society for the Study of Behavioural Development, palkittu professori Lea Pulkkinen[lähde? ]
Philips Nordic Prize, palkittu professori Heikki Lyytinen[lähde? ]
Tšekin tiedeakatemian Bernard Bolzano Honorary Medal, palkittu Pekka Neittaanmäki [lähde? ]
Useita kansainvälisesti rahoitettuja hankkeita, mm. EU:n Marie Curie Excellence Team[lähde? ]
Kansainvälinen open access tiedelehti Human Technology[lähde? ]
Suomen Akatemian nimeämä huippututkimusyksikkö: Oppiminen ja motivaatio[lähde? ]
Laskennallisten tieteiden kansainvälinen keskus SCOMA[lähde? ]
Kaksi FiDiPro-professuuria[lähde? ]
Nordic Innovation Centren (Arkistoitu – Internet Archive) antama tehtävä ja rahoitus koordinoida pohjoismaista pelialan (serious games) kehittämis- ja tutkimustyötä.[lähde? ]
Aiheesta muualla

Agora Center (Arkistoitu – Internet Archive)
Agoramedia (Arkistoitu – Internet Archive)
Journal of Human Technology
FC Artmedia Petržalka

FC Artmedia Petržalka (tunnetaan myös nimellä FC Artmedia Bratislava) on slovakialainen jalkapalloseura, joka pelaa maan pääsarjassa Corgoň Ligassa. Seuran kotikenttä Štadión Petržalka sijaitsee Petržalkan kaupunginosassa Bratislavassa.
Seura perustettiin vuonna 1898 nimellä Pozsonyi Torna Egyesület. Seura on vaihtanut nimeään vuosikymmenien saatossa toistakymmentä kertaa. Slovakian itsenäisyyden aikana se tunnettiin aluksi nimellä FK Artmedia Petržalka. Vuonna 2005 otettiin käyttöön nimi FC Artmedia Bratislava, joka vaihdettiin nykyiseen muotoon 2007.
FC Artmedia Bratislava selviytyi kauden 2005–2006 Mestarien liigan lohkovaiheeseen. Se voitti toisen karsintakierroksen ensimmäisessä osaottelussa Glasgow Celticin peräti 5–0 ja selviytyi jatkoon, vaikka skotlantilaiset voittivatkin toisen osan 4–0. Kolmannella karsintakierroksella Artmedia pudotti FK Partizanin rangaistuspotkukilpailun jälkeen. Lohkopeleissä Artmedia voitti FC Porton vieraissa maalein 3–2 ja pelasi kotonakin portugalilaisia vastaan maalittoman tasapelin. Lisäksi Artmedia pelasi kaksi tasapeliä Glasgow Rangersiä vastaan ja hävisi kahdesti Milanon Interille.
Artmedia on voittanut Slovakian mestaruuden vuosina 2005 ja 2008, Slovakian cupin 2004 ja 2008 sekä Slovakian supercupin 2005.
Aiheesta muualla

Virallinen sivusto (Arkistoitu – Internet Archive) (slovakiksi)
Corgoň Liga 2008–2009
Dukla Banská Bystrica • Artmedia Petržalka • FC ViOn Zlaté Moravce • Slovan Bratislava • ZTS Dubnica • MFK Ružomberok • MFK Košice • Tatran Prešov • FC Nitra • Spartak Trnava • Dunajská Streda • MŠK Žilina
Falsterbon lintuasema

Falsterbon lintuasema on Ruotsissa, Skånen lounaiskärjessä sijaitsevassa Falsterbon niemessä toimiva lintuasema.
Falsterbon lintuaseman toiminta alkoi virallisesti vuonna 1955, mutta jo kauan ennen sitä niemen kärjessä oli havainnoitu lintujen syysmuuttoa. Sven Nilsson kuvaili kirjoituksessaan Skandinavisk Fauna (1858) paikallisten metsästäjien menetelmiä näiden pyydystäessä metsiköissä yöpyviä haukkoja (jopa 80 yksilöä yössä). Gustaf Rudebeckin muuttolintututkimuksen innoittamana ryhdyttiin lintuaseman perustamistoimiin 1950-luvun alussa. Lintuaseman omistaa Skånen lintutieteellinen yhdistys (Skånes Ornitologiska Förening) ja aseman toiminta on aatteellisella, ei virallisella tai kaupallisella, pohjalla.
Fatbike

Fatbike lumessa.
Fatbike maastossa.
Fatbike (myös paksupyörä tai läskipyörä) on maastopyörä, jossa on ylisuuret renkaat.
Fatbiken renkaita voi käyttää alhaisella ilmanpaineella, joka mahdollistaa ajamisen pehmeässä ja epävakaassa maastossa, kuten lumella, hiekalla, suolla tai mudalla. Fatbikessa on leveät haarukat, jotta leveämmät vanteet ja renkaat mahtuvat pyörimään vapaasti. Fatbiken ajo-ominaisuuksia pystyy muokkaamaan rengaspaineilla:  korkeampaa painetta käytetään kovalla alustalla, jolloin rullaavuus paranee, koska maahan kohdistuva renkaanpinta-ala pienenee. Painetta vähentämällä saavutetaan taas pitoa, joustavuutta ja vakautta.
Aiheesta muualla

Kuvia tai muita tiedostoja aiheesta Fatbike Wikimedia Commonsissa
Läskipyörä. Polkupyöräwiki.
Tämä artikkeli tai sen osa on käännetty tai siihen on haettu tietoja muunkielisen Wikipedian artikkelista. 
Alkuperäinen artikkeli: en:fatbike
Käännös suomeksi
Euroopan unionin lainvalvontakoulutusvirasto

| Euroopan unionin lainvalvontakoulutusvirasto > CEPOL |
| --- | --- |

 Viraston pääkonttori Budapestissa.
Perustettu:  2005
Tyyppi:  Erillisvirasto
Toimivalta:  Euroopan unioni
Sijainti:  Budapest, Unkari
Johtaja:  Montserrat Marín López
Työntekijöitä:  110
Aiheesta muualla
Sivusto
Euroopan unionin lainvalvontakoulutusvirasto (CEPOL, tunnettiin aiemmin nimellä Euroopan poliisiakatemia) on vuonna 2005 perustettu, Unkarin Budapestissä toimiva EU:n erillisvirasto. Se pyrkii koulutuksella edistämään eurooppalaista ja kansainvälistä lainvalvontayhteistyötä. Viraston palveluksessa on noin 60 ihmistä.
Aiheesta muualla

Osa viraston sivustosta (suomeksi) (cepol.europa.eu)
Evinin vankila

Evinin vankilan pääsisäänkäynti
Evinin vankila (pers. ‏زندان اوین‎, Zendān-e Evin) on Teheranin pohjoisosien kukkuloilla Iranissa sijaitseva, vuonna 1971 rakennettu vankila. Sitä on laajennettu sittemmin. Evinin vankila on tullut tunnetuksi poliittisten vankien pitämisestä ja ihmisoikeusloukkauksista.
Evinin vankilassa pidettiin jo Mohammad Reza Pahlavin vallan myöhäisvaiheissa tuhansia poliittisia vankeja, joita myös kidutettiin ja teloitettiin. Sinne vangittiin myös ulkomaalaisia ja kaksoiskansalaisia. Iranin vallankumouksen (1979) jälkeen Evinin vankilaan sijoitettiin aiempiin vallanpitäjiin kytkeytyneitä henkilöitä. Tulevina vuosina sinne suljettiin myös niitä, jotka kannattivat vallankumouksen asiaa, mutta muuttuivat myöhemmin islamilaisen tasavallan johdon silmissä uhkaaviksi. Loppukesästä 1988 Evinin vankilan poliittisia vankia teloitettiin tuhansittain pintapuolisten oikeuskäsittelyjen jälkeen. Evinin vankilaan on sijoitettu myös tavanomaisista rikoksista syytettyjä ja iranilaisia intellektuelleja.
Evinin vankilassa on Human Rights Watchin mukaan käytetty menetelminä kidutuksen uhkaa, määrittämättömän mittaisen vankeuden uhkaa, vankien perheenjäsenten kidutuksen uhkaa, useita pitkiä päivittäisiä kuulusteluja, lääketieteellisen hoidon eväämistä ja vankien perheenjäsenten vierailujen eväämistä. Evinin vankilan tulipalossa kuoli lokakuussa 2022 vähintään kahdeksan vankia.
Evinolímni

| Evinolímni Ευηνολίμνη |
| --- | --- |
 Evinolímni Ágios Dimítrioksen padolta nähtynä.
Valtiot:  Kreikka
Paikkakunta:  Nafpaktía, Aitolia-Akarnania, Länsi-Kreikka
Koordinaatit:  38°40′02″N, 21°51′22″E
Vesistöalue ja valuma-alueen tietoja
Laskujoki:  Évinos
Mittaustietoja
Pinta-ala:  10 km²
 fiEvinolímni 
Evinolímni (kreik. Ευηνολίμνη eli (Τεχνητή) Λίμνη Εύηνου, (Technití) Límni Évinou, Évinoksen tekojärvi) on tekojärvi Aitolia-Akarnaniassa läntisessä Keski-Kreikassa. Sen pinta-ala on noin 10,0 neliökilometriä.
Järvi sijaitsee Evrytanían ja Nafpaktían vuorten välissä, ja se on luotu patoamalla Évinos-joki. Pato sijaitsee lähellä Ágios Dimítrioksen kylää, ja sen pituus on 610 metriä ja korkeus 124 metriä. Padon rakentaminen alkoi vuonna 1992. Se valmistui kesäkuussa 2001 ja tekojärvi oli valmis lokakuussa 2002. Tekojärvi luotiin ennen kaikkea Ateenan vesihuollon turvaamiseksi. Se on yhdistetty 29,4 kilometriä pitkällä tunnelilla Mórnoksen tekojärveen, josta on vesikanava edelleen Ateenaan. Järveen mahtuu vettä noin 138 miljoonaa kuutiometriä.
Järven pohjoispuolella sijaitsevat kylät Aráchova, Neochóri ja Klepá, ja eteläpuolella Ágios Dimítrioksen lisäksi kylät Kastanéa ja Perdikóvrysi.
Ansa ja Oiva

Ansa ja Oiva
Ansa ja Oiva ovat kirjailija Timo Parvelan luoma henkilöpari, joka on seikkailut omassa televisiosarjassaan ja kahdessa lastenkirjassa.
Ansan ja Oivan nimikkotelevisiosarjaa tuotettiin vuosina 1995–2001, ja alkuvuosina sitä esitettiin Veturi-ohjelman yhteydessä. Sarjassa Ansa (Mari Vainio) on junaemäntä ja Oiva (Ari-Kyösti Seppo) konduktööri. Suosion siivittäminä he lopulta saivat oman televisio-ohjelman, jossa kaksikko perustaa televisioaseman. Jaksoja kertyi lähes 300, kunnes sarja lopetettiin Ylen televisiouudistuksen myötä.
Timo Parvela on kirjoittanut kaksi Ansa ja Oiva -kirjaa. NIistä ensimmäinen, vuonna 1999 ilmestynyt Ansa ja Oiva sai Finlandia-palkintoehdokkuuden.
Ansasta ja Oivasta on tehty myös kaksi äänitettä, Ansa ja Oiva veturiorkestereineen ja Ansa ja Oiva: Hei Kelaa! Ansa ja Oiva: Hei Kelaa! on Edel Recordsin vuonna 2001 tuottama äänite, jossa Mari Vainio ja Ari-Kyösti Seppo laulavat Timo Parvelan ja Pentti Rasinkankaan sanoittamia, Rasinkankaan säveltämiä lauluja.
Televisio-ohjelmat

Ansan ja Oivan televisio-ohjelmissa vieraili monia tunnettuja näyttelijöitä, kuten esimerkiksi Juha Veijonen, Heikki Määttänen, Jarmo Koski, Peter Franzén, Erja Manto, Mikko Kivinen, Vesa Vierikko, Heikki Nousiainen, Petteri Summanen, Susanna Haavisto, Tapio Liinoja, Kari Väänänen, Susanna Roine, Asko Sarkola, Jussi Lampi, Martti Suosalo, Kai Lehtinen ja Antti Pääkkönen.
Televisio-ohjelmat > Ansa ja Oiva

Veturi-ohjelmassa junaemäntä Ansa ja konduktööri Oiva tapaavat junassa, jossa ei ole matkustajia. Matkan varrella junaan hyppää monenlaisia matkustajia. Ohjelmaa esitettiin YLE TV1-kanavalla keväästä 1995.
Televisio-ohjelmat > Ansa ja Oiva > Näyttelijät

| 0 | 1 | 2 |
| --- | --- | --- |
|  Mari Vainio  | … |  Ansa   |
|  Ari-Kyösti Seppo  | … |  Oiva   |
Televisio-ohjelmat > Ansa ja Oiva > Muissa rooleissa mm.:

| 0 | 1 | 2 |
| --- | --- | --- |
|  Juha Veijonen  | … |  poliitikko   |
|  Heikki Määttänen  | … |  kummitus   |
|  Erja Manto  | … |  pääsiäisnoita   |
|  Peter Franzén  | … |  psykiatri   |
Televisio-ohjelmat > Ansan ja Oivan TV-asema

Ansan ja Oivan TV-asema oli Yle TV1 -kanavalla vuosina 1999–2001 esitetty sarja, joka sai alkunsa Ansan ja Oivan suosiosta Veturi-ohjelman yhteydessä. Jaksoja kertyi lähes 300 kunnes sarja lopetettiin Ylen televisiouudistuksen myötä. Vuosien varrella ohjaajina toimivat Timo Lehtinen, Jusa Simonen ja Mikko Ylöstalo.
TV-asemassa kaksikko perustaa televisioaseman, jonka lähetyksiin kuuluivat muun muassa Skidilieriö, Satukulmio, Makukolmio, Yllätyshullut ja Nukkesairaala. Jaksoja on julkaistu myös DVD:inä.
Televisio-ohjelmat > Ansan ja Oivan TV-asema > Näyttelijät

| 0 | 1 | 2 |
| --- | --- | --- |
|  Mari Vainio  | … |  Ansa   |
|  Ari-Kyösti Seppo  | … |  Oiva   |
|  Petteri Summanen  | … |  Manu   |
|  Kari Väänänen  | … |  Rannanjärvi, talonmies   |
|  Susanna Roine  | … |  Pamela, Rannanjärven vaimo   |
|  Vesa Vierikko  | … |  Tauno-Vertti ”TV” Moguli   |
|  Heikki Nousiainen  | … |  vahtimestari   |
|  Toni Wahlström  | … |  Stressi Kaipiainen, säveltäjä   |
|  Tuija Piepponen  | … |  neiti Lotto   |
|  Susanna Haavisto  | … |  Inkku, konsultti   |
|  Tapio Liinoja  | … |  Teuvo Inter-City Hämäläinen, sponsori   |
|  Janne Kallioniemi  | … |  Manu (yhdessä jaksossa)   |
|  Timo Parvela, Susanna Roine  | … |  avajaisvieraat   |
|  Chuck Robinson  | … |  koripalloilija   |
|  Päivi Akonpelto  | … |  Liisa Kansa, Manun äiti   |
|  Kim Niemi  | … |  rallikuski   |
|  Tom Petäjä  | … |  Cupido, rakkauden jumala   |
|  Mika Kekäläinen  | … |  vesipalloilija   |
|  Aaro Seppo  | … |  kutistettu Johannes Virolainen; Panu   |
|  Jenny Ylöstalo  | … |  kutistettu Kyllikki Virolainen   |
|  Juha Veijonen  | … |  Kapu; Ahti   |
|  Martti Suosalo  | … |  Kasper   |
|  Tommy Tabermann  | … |  runoilija   |
|  Riitta Havukainen  | … |  Punahilkka   |
|  Kai Lehtinen  | … |  Gil; hammaspeikko   |
|  Kari Takamäki  | … |  autonkuljettaja   |
|  Mika Nuojua  | … |  Joulupukki   |
|  Ulla Tapaninen  | … |  Oivan varjo   |
|  Eero Saarinen  | … |  Jarco Sillanström, juontaja   |
|  Pertti Sveholm  | … |  Rolf ”Rolle”   |
|  Puntti Valtonen  | … |  Kaarina ”Kati” Ruotsi; Umberto Toropainen   |
|  Marjaana Maijala  | … |  ohjaaja Ruksimo   |
|  Ben Furman  | … |  psykoterapeutti   |
|  Pekka Huotari  | … |  suihkuasentaja   |
|  Lasse Karkjärvi  | … |  tohtori Pakarinen   |
|  Minna Koskela  | … |  Riitta Opastin   |
|  Jaakko Saariluoma  | … |  pääluottamusmies Keijo Lahtinen   |
|  Ilmari Saarelainen  | … |  turkulainen Teräsmies   |
|  Tuula Nyman  | … |  Monika   |
|  Jussi Lampi  | … |  Aimo Kääriäinen, mattorullan keskiö   |
|  Taisto Oksanen  | … |  Hannu Isohannu   |
|  Hermanni Rask  | … |  Hermanni	   |
|  Seppo Pääkkönen  | … |  ennustaja Säävälä   |
|  Kari Sorvali  | … |  Tauno-Toivo Palo -Kärki   |
|  Juha Kukkonen  | … |  Prinssi   |
Kirjat

Timo Parvela on kirjoittanut kaksi Ansa ja Oiva -kirjaa. Ensimmäinen, Ansa ja Oiva, ilmestyi vuonna 1999. Kirjan alussa kaupunkielämään kyllästynyt kaksikko päättää muuttaa maalle. Siellä he aloittavat maanviljelyn viljelemällä karjalanpiirakoita, sokeria ja muita hyödyllisiä eineksiä. Kirja oli Finlandia-palkintoehdokas vuonna 1999. Toinen kirja, Ansa ja Oiva suurkaupungissa, julkaistiin vuonna 2000. Ansa ja Oiva muuttavat maaseudulta kaupunkiin kerrostaloasuntoon ja yrittävät sopeutua kaupunkielämän vaatimuksiin.
Aiheesta muualla

Ylen Elävä arkisto: Ansa ja Oiva